Publication: Magyar Közlöny
Issue: MK-2003-156 (Year: 2003, Number: 156)
Era: 1990-2004
Section: 203/2001. (X. 26.) Korm. rendelet, a felszín alatti vizek minõségét érintõ
Paragraph Index: 339

2. ENERGIAELLÁTÁS 2.1. Vasúti villamos felsõvezeték A villamos felsõvezeték kapcsolókkal áramkörökre osztott olyan vezetékrendszer, amely a villamos vontatójármûvek részére sebességtõl és a pályaviszonyoktól függetlenül folyamatos, villamos ívképzõdéstõl és jelentõsebb szikrázástól mentes áramszedést biztosít. 2.1.1. A vasúti villamos felsõvezetékek általános elõírásai Az országos közforgalmú vasútnál egyfázisú, 50 Hz-es váltakozó áramú, 25 kV-os, vagy 2× 25 kV-os föld-visszavezetéses rendszerek alkalmazhatók. Nem vonatkozik e szabályzat a villamos felsõvezeték áramellátását biztosító transzformátorállomásokra. 2.1.2. Tervezési elõírások A felsõvezetéki szerkezetek az országos közforgalmú vasutaknál hosszlánc felfüggesztésûek. Vasútállomások mellékvágányai fölött esetenként tartósodrony nélküliek lehetnek. Peronnal ellátott vonatfogadó és indító vágányok fölött tartósodrony nélküli felsõvezeték nem építhetõ. A hosszlánc felfüggesztésû felsõvezeték az elõirányzott sebességtõl függõen: — félkompenzált, vagy — teljesen kompenzált, 100 km/h sebesség felett kötelezõen kompenzált. 2.1.2.1. Tartószerkezet Az idomacél, vagy acélbeton oszlopok szigetelten felszerelt tartószerkezet, keresztgerenda, vagy sodronyszerkezetû keresztmezõ közbeiktatásával teszik lehetõvé a villamos felsõvezeték biztonságos felfüggesztését. A nyíltvonali és állomási oszlopok elhelyezését az ûrszelvény-szabvány elõírásainak figyelembevételével kell megállapítani. Új építésû felsõvezeték esetén az oszlopvágánytengely távolság nyílt vonalon lehetõleg 3000 mm legyen, de a jelzõk elõtt 10 v/3 m távolságon belül álló oszlopok vágánytengelytõl mért távolsága legalább 3000 mm legyen (v a pályára megengedett sebesség km/h-ban). Az oszlopoknak — az oszlopterhelés és a talajviszonyok figyelembevételével — betonalapot kell tervezni. Mind az oszlopok, mind az oszlopalapok lehetõleg típusterv szerintiek legyenek. Különleges esetben egyedi alapok is tervezhetõk. Különös gondot kell fordítani arra, hogy az oszlopalapok meglévõ, a földben elhelyezett létesítményekre (távközlési, biztosítóberendezési, erõátviteli), kábelek, csõvezetékek nyomvonalára lehetõleg ne kerüljenek rá. 2.1.2.2. Vezetékrendszer A felsõvezetéket, táp- és megkerülõ vezetéket úgy kell tervezni, hogy azok a pálya mentén elhelyezett építmé- 2003/156. szám nyektõl, létesítményektõl a vonatkozó szabványok és elõírások által megadott távolságokra legyenek. A munkavezeték kígyózása országos közforgalmú vasutaknál ± 300 mm, pályaívben ± 350 mm a vágánytengelyhez viszonyítva. A felsõvezeték teljes felújítása alkalmával is ezeket az értékeket kell beállítani. Amennyiben a munkavezeték magassági helyzetét hidak, felüljárók, egyéb mûtárgyak vagy más okok miatt meg kell változtatni, a közlekedõ villamos jármûvek sebességének függvényében szabvány szerinti lejtõs átmeneteket kell biztosítani. A villamos felsõvezetéki rendszert úgy kell tervezni, hogy a vezetékekben fellépõ igénybevételek a vonatkozó szabványok és elõírások értékeit ne lépjék túl. Általános irányelvként a munkavezeték igénybevétele 100 N/mm2 legyen. A villamos felsõvezeték hálózatot az üzemi- és egyéb követelményeknek megfelelõen áramkörökre bontva kell tervezni. A szomszédos áramköröket légszakaszolások, vagy szakasz-szigetelõk választják el egymástól. Kétvágányú nyíltvonali pályaszakaszokon a két vágány villamos felsõvezetékének külön áramkört kell képeznie. Egyvágányú pályán a hosszláncokat és a tápvezetéket külön áramkörként kell kialakítani. Az áramkörökre osztott felsõvezeték-szakaszokat kapcsolókkal lehet feszültség alá helyezni. Az egyes kapcsolókkal a nyíltvonali és állomási áramkörök egymástól független be- és kikapcsolását, párhuzamos kapcsolási lehetõségét biztosítani kell. Azokon a helyeken, ahol a felsõvezetéki áramkör kikapcsolása és földelése üzemszerûen szükséges, földelõ érintkezõs kapcsolót kell alkalmazni. A távvezérelt üzemû, központi forgalomirányító, vagy ellenõrzõ berendezéssel ellátott villamosított vasútvonalon legalább a fõáramköri kapcsolókat a távirányításba be kell vonni. Minden felsõvezetéki létesítményt úgy kell megtervezni, hogy az a pálya mentén elhelyezkedõ létesítményektõl, építményektõl a vonatkozó szabványok és elõírások által meghatározott távolságban legyen. A munkavezeték névleges magassága a vágány-járósík felett: Kétvágányú pálya esetén 6000 mm Egyvágányú pálya esetén — nyílt vonalon 5700 mm — állomáson és vasúti átjárókban 6000 mm A táp- és megkerülõ vezeték legnagyobb belógása esetén sem lehet alacsonyabban a föld felszíne felett, mint — peronok és rakodók fölött 7,0 m — vasúti átjárók fölött belterületen 7,0 m — külterületen 6,0 m — mûtárgy alatti csak gyalogos közlekedés esetén 5,0 m Táp-, megkerülõ- és kapcsolóvezetékek felerõsítéseit az egyszerû felerõsítésen túlmenõen a személy- és üzembiztonság által megkövetelt helyeken fokozott biztonságú felerõsítéssel kell tervezni. 2.1.2.3. Üzemi áramkötések és érintésvédelmi sínkötések Az üzemi áram-visszavezetõ kötések a villamosított vasúthálózat egyes sínszálai, vágányai, valamint készülékei között olyan villamos kötések, amelyek a villamos vontatási áramkör szerves részét képezik és rajtuk a terheléstõl függõ nagyságú áram folyik. A villamos felsõvezetéki biztonsági övezetében lévõ, üzemszerûen feszültség alatt nem álló fémtárgyak érintésvédelmi sínbekötései a személybiztonságot szolgálják. Az üzemi- és érintésvédelmi sínbekötéseinek kialakítását a vonatkozó szabványok és elõírások szerint kel megtervezni. A kialakítás során vasútvonalon üzemelõ és tervezett biztosító berendezésekre vonatkozó elõírásokat is be kell tartani. 2.1.2.4. Egyéb felsõvezetéki létesítmények A felsõvezetékhez csatlakozó egyéb, nem közvetlen vontatási áramellátási célokat szolgáló létesítmények (világítási, váltófûtési-, villamos szerelvény-elõfûtési transzformátorok) létesítésére külön elõírások az irányadók. Az országos közforgalmú vasutakon a villamos vontatójármûvel nem járható vágányrészek megjelölésénél az 3.1. fejezetben foglaltak szerint kell eljárni. A felsõvezetéknek illetéktelenek részérõl veszélyesen megközelíthetõ helyeit nagyfeszültségre figyelmeztetõ jellel kell megjelölni. Ahol a felsõvezeték — külön eszközök alkalmazása nélkül is — veszélyesen megközelíthetõ, védõberendezést kell alkalmazni, amelyre a veszélyre figyelmeztetõ táblát kell elhelyezni. Az országos közforgalmú vasutak és közút szintbeni keresztezéseinél, amennyiben az elõírt munkavezeték-magasság nem tartható, a közúti ûrszelvény és a biztonságtechnikai elõírások figyelembevételével „magasságkorlátozó” kaput kell tervezni és az illetékes hatóság által elõírt figyelmeztetõ táblákat kell alkalmazni. 2.1.2.5. Felsõvezetéki oszlopok számozása A felsõvezetéki oszlopokat az oszlop helyére utaló számozással és esetleg kiegészítõ betûjellel kell ellátni a vonatkozó szabvány elõírásainak megfelelõen. 2.1.3. Kivitelezési elõírások A kivitelezést a vonatkozó szabványok szerint kell elvégezni. 2.1.3.1. Oszlopok Országos közforgalmú vasutakon oszlopok állításánál a tervekkel szemben megengedett eltérések — a hosszirányú távolság (oszloptávolság) esetében ± 500 mm, — a keresztirányú távolság (a vágánytengelytõl mérve) 2800 mm esetén —20 mm, 2800 mm felett —50 mm, 2003/156. szám — a vágány járósíkja feletti magasságot (oszlop hasznos hossza) a tervek szerint kell beállítani. 2.1.3.2. A felsõvezeték kígyózása Országos közforgalmú vasutaknál a felsõvezeték kígyózását a tervekben elõírtak szerint kell megvalósítani. A megengedett eltérés mértékét a felsõvezeték minõségi osztályozása határozza meg. Pályaívekben figyelembe kell venni az ívsugárnak megfelelõ sokszögvonalat, valamint a pálya túlemelésébõl adódóan az áramszedõ eltolódását is. Párhuzamosan futó — keresztezés és váltó nélküli — vezetékek kígyózását ellentétesre kell készíteni. 2.1.3.3. Általános szerelési elõírások Országos közforgalmú vasutaknál a felsõvezetéki tartószerkezeteket úgy kell felszerelni, hogy azok a felsõvezeték hõmérsékletétõl függetlenül minden helyzetben tegyék lehetõvé az áramszedõ akadálymentes, zavartalan áthaladását. A szerelési munkáknál kiindulási alaphõmérsékletnek +10 ˚C-ot kell tekinteni. A hõtágulási szempontból figyelembe veendõ környezeti hõmérséklet szélsõ értékei + 45 ˚C és —25 ˚C. A vezetékszabályozást +10 ˚C értéken kell figyelembe venni, amelynél a tartószerkezetek a vezetékre és oszlopra merõlegesek, az iránysodrony-, és hosszlánc-függesztõk függõlegesek, és a súly-utánfeszítõ szerkezet középsõ helyzetében van. Egy oszlopon elhelyezett különbözõ rendeltetésû vezetékeket úgy kell egymás fölött elhelyezni, hogy legfelülre a kikapcsolásra legkedvezõtlenebbül kiható vezeték kerüljön és lefelé az egyre kisebb üzemi korlátozásokkal járók. A hidak, felüljárók alatti nagyfeszültségû vezetékeket a ráfolyó víztõl védeni kell. Közúti jármûvekkel járt területen a felsõvezetéki oszlopokat a mechanikai sérülésekkel szemben védeni kell. 2.1.3.4. Szigetelési távolságok A felsõvezetéket, táp- és megkerülõ vezetéket és a hozzájuk tartozó villamos berendezéseket úgy kell felszerelni és beszabályozni, hogy azok a pálya mentén levõ építményektõl a vonatkozó szabványok és elõírások szerinti távolságra legyenek. 2.1.3.5. Földelések: sínbekötések, érintésvédelmi kötések A földelések elkészítésénél a vonatkozó szabványok elõírásai mérvadók. Az oszlopok földelését a vezetékszerelés megkezdése elõtt kell elkészíteni. A vágány-, illetve sínkötéseknek a vontatási üzemi és hibaáramok vezetésére alkalmasnak kell lenniük. Mind a sínbekötések, mind az érintésvédelmi kötések sínszálhoz való csatlakoztatása a vasúti sínnek az üzem által megkövetelt állapotát károsan nem befolyásolhatja. 2.1.4. A minõségi osztályozástól függõ követelmények A v >100 km/h sebességgel járt villamos felsõvezetéki berendezéseknél az I. minõségi osztály kötelezõ. A v≤100 km/h sebességgel járt villamos felsõvezetéki berendezéseknél a II. minõségi osztály is megengedett. A villamos felsõvezeték fõ és ellenõrzési adatai: Megnevezés Érték Mértékegység Megengedett eltérés I. osztály II. osztály A villamos felsõvezeték feszültsége 25 000 V +10% +10% A villamos felsõvezeték frekvenciája Hz A munkavezeték legkisebb magassági mérete a vágány járósík felett: vasúti átjárók felett: mm +20 —0 +20 —0 A munkavezeték legnagyobb magassági mérete a vágány járósík felett: mm +0 —20 +0 —20 A munkavezeték lejtésekre megadott méreteknél az elõzõ elõírást nem érintõ esetekben ± 20 ± 60 A munkavezeték kígyózása ± 300 mm ± 10 ± 30 A munkavezeték kígyózása 1992 elõtt épült felsõvezetéknél (megtûrt érték) ± 400 mm ± 10 ± 30 A szakasz-szigetelõ — munkavezeték összekötés megengedett magassági eltérése ± 5 ± 15 Legnagyobb megengedett munkavezeték-emelkedés az áramszedõ áthaladásakor mm 2003/156. szám 2.1.5. Üzemeltetés, fenntartás 2.1.5.1. A felsõvezeték-hálózatra, annak üzemeltetési és felügyeleti viszonyait illetõen az üzemeltetõnek külön utasítást kell készítenie. Az utasítást a vonatkozó szabványok, országos és szakágazati rendeletek és elõírások alapulvételével kell elkészíteni. 2.1.5.2. A felsõvezetéki berendezést felülvizsgálat és vonalellenõrzés keretében kell megvizsgálni. — A felülvizsgálatot megfelelõ adatrögzítõvel ellátott felsõvezeték-vizsgáló jármûvel kell elvégezni. A mérési eredményeket ki kell értékelni, a hibákat osztályozni kell. Az erre vonatkozó elõírásokat egységes vállalati utasításban kell rögzíteni. — A vonalellenõrzést rendszeresen, vagy az üzemzavarokat vagy rendkívüli eseményeket követõen kell végrehajtani. A rendszeres vizsgálatok elvégzésére az egyes szerkezeti elemek által megkövetelt idõszakok figyelembevételével (ciklusidõk) ütemtervet kell készíteni. A vizsgálatokat rendszeres bejárások, beutazások, áramszedõs ellenõrzõ menetek keretében kell elvégezni. Az egyes eljárásoknál elvégzendõ feladatokat külön elõírások szabályozzák. Rendkívüli vizsgálatot kell végezni üzemzavar elhárítást követõen a javított berendezésen és annak az üzemzavar által érintett környezetében. Hasonló ellenõrzést kell tartani rendkívüli idõjárási vagy természeti viszonyok esetén. 2.1.5.3. Az országos közforgalmú vasutak villamos felsõvezetéki berendezéseinek közelében lévõ építmények építési, fenntartási és egyéb munkáinak végzésénél a betartandó biztonsági távolságot szabványelõíráson alapuló vállalati utasítások szabályozzák. 2.1.5.4. Az ideiglenesen vagy átmenetileg megtûrt, jelen szabályzat elõírásaitól eltérõ, valamint üzemzavar elhárítás során még megtûrt állapotot vállalati elõírások szabályozzák. Ezek azonban a személy- és üzembiztonságot nem veszélyeztethetik. Az ideiglenes vagy átmenetileg megtûrt állapotot azonban a soron következõ legelsõ felújítási munkák során meg kell szüntetni. 2.2. Térvilágítás A vasúti térvilágítás a vasútüzem különleges követelményeit kielégítõ olyan megvilágítást biztosít, amely kápráztatás, zavaró árnyékképzõdés mentes, a vasútüzemi fényés alakjelzõk és egyéb üzemi szempontból fontos létesítmények megfigyelhetõségét segíti, azok jelzéseit nem zavarja. 2.2.1. A vasúti térvilágítási berendezésekkel és az általános energiaellátással szemben támasztott követelmények A vasúti területeket úgy kell megvilágítani, hogy — a jármûvek térbeli helyzete és mozgása egyértelmûen megállapítható legyen, — a biztonságos munkavégzést és közlekedést befolyásoló akadályok jól felismerhetõk legyenek, — állomásokon, megállóhelyeken az utasterekben, valamint a szolgálati helyiségekben és üzemi területeken, és a közvilágítással ellátott utakhoz csatlakozó vasúti átjárókban a vonatkozó szabványokban és rendeletekben meghatározott világítási jellemzõk biztosítva legyenek, — a vasúti jelzõk megfigyelhetõségét ne zavarja. A vasúti területet megközelítõ vagy keresztezõ közvilágítás, ipartelepi és egyéb világítás a vasúti jelzõk megfigyelhetõségét, a vasúti területen végzett munkát nem zavarhatja, a vasúti tevékenységet folytató dolgozókat a fény nem kápráztathatja. Mûszaki, gazdasági vizsgálat alapján a térvilágítási, hangosítási, utastájékoztató, felsõvezetéki és egyéb berendezéseket a vonatkozó elõírások figyelembevételével közös oszlopra kell szerelni. Érintésvédelmi és villámvédelmi szempontból a vonatkozó vasúti és nemzetközi elõírásokat, szabványokat be kell tartani. 2.2.2. Vasúti térvilágítási berendezések és kisfeszültségû villamosenergia-ellátó rendszer tervezése, kivitelezése Térvilágítási berendezés létesítését és átalakítását csak engedélyezett, vagy jóváhagyott tervek alapján szabad elvégezni. A tervezést, engedélyezést és üzembe helyezést jelen szabályzat Általános rendelkezések címû fejezetében foglaltak szerint kell végrehajtani a mindenkor érvényes vasúti világítási valamint érintésvédelmi szabványok és elõírások figyelembevételével. A kivitelezés körülményeit jelen szabályzat Általános rendelkezések címû fejezete tartalmazza. Iparvágányok térvilágítási berendezéseinek létesítéséhez vasúti hatósági engedély szükséges. 2.2.3. Valamennyi kisfeszültségû villamos berendezés üzemeltetését, karbantartását a vonatkozó szabványok, szabályzatok és elõírások szerint kell végezni. Minden villamos berendezés karbantartására tervet kell kidolgozni, melynek elkészítése az üzemeltetõ feladata. A világítási berendezések idõszakos felülvizsgálatát a vonatkozó szabványok és elõírások szerinti ciklusidõknek megfelelõen kell végezni. A berendezések dokumentációinak, mûszaki terveinek tartalmi követelményeit vasúti mûszaki irányelv határozza meg.

Source: https://magyarkozlony.hu/hivatalos-lapok/7690a70bedd8f6d75aac59b329cebd61f0807ed5/dokumentumok/f13afff28d1723fd955e18c5e075123f3f07cb09/letoltes